Fid-29 ta' Mejju 2017, il-Kunsill adotta deċiżjoni li tawtorizza l-iffirmar ta' ftehim mal-Istati Uniti dwar l- assigurazzjoni u r-riassigurazzjoni Il-ftehim ser jipprovdi ċertezza legali lill-assiguraturi u r-riassiguraturi tal-UE u l-Istati Uniti fl-applikazzjoni tal-oqfsa regolatorji. Hu ser jippermetti protezzjoni aħjar għad-detenturi ta' polza u konsumaturi oħrajn permezz ta' kooperazzjoni bejn is-superviżuri u l-iskambju tal-informazzjoni. It-test ġie nnegozjat mill-Kummissjoni abbażi ta' mandat approvat mill-Kunsill f'April 2015. Huwa jinkludi dispożizzjonijiet dwar ir-riassigurazzjoni, is-superviżjoni tal-grupp u l-iskambju tal-informazzjoni. Kumitat konġunt ser jissorvelja l-implimentazzjoni tiegħu. Id-deċiżjoni tal-Kunsill tipprevedi l- applikazzjoni proviżorja ta' xi wħud mid-dispożizzjonijiet tal-ftehim, sakemm jitlestew il-proċeduri meħtieġa għall-konklużjoni tiegħu. Il-Kunsill talab ukoll il- kunsens tal-Parlament Ewropew għall-konklużjoni tal-ftehim. Id-deċiżjoni ġiet adottata mingħajr diskussjoni f'laqgħa tal-Kunsill Kompetittività. Ftehim bejn l-UE u l-Istati Uniti dwar l-assigurazzjoni u r-riassigurazzjoni Deċiżjoni tal-Kunsill dwar l-iffirmar tal-ftehim bejn l-UE u l-Istati Uniti fir-rigward tal-assigurazzjoni Abbozz ta' Deċiżjoni tal-Kunsill dwar il-konklużjoni tal-ftehim bejn l-UE u l-Istati Uniti fir-rigward tal-assigurazzjoni Ara l-paġna tal-laqgħa